Р Е П У Б Л И К А   Б Ъ Л Г А Р И Я
НАРОДНО СЪБРАНИЕ
Проект

З  А  К  О  Н

за бюджета на Националната здравноосигурителна каса
за 2008 г.

Чл. 1. (1) Приема бюджета на Националната здравноосигурителна каса за 2008 г. по приходите и трансферите на обща сума 1 686 117 хил. лв., както следва:

№ по ред	Показатели	Сума
(в хил. лв.)	

1	2	3	
I. 	ПРИХОДИ И ТРАНСФЕРИ – ВСИЧКО	1 686 117	
1. 	Здравноосигурителни приходи 	1 438 536	
1. 1.	Здравноосигурителни вноски	967 561	
1. 2.	трансфери за здравно осигуряване от други бюджети, 	470 975	
	в т.ч.		
1. 2.1.	за пенсионери	296 265	
1. 2.2.	за безработни	5 817	
1. 2.3.	за деца до 18 г. и след навършване на тази възраст, ако учат редовно – до завършване на средно образование	138 240	
1. 2..4	за социално слаби	17 156	
1. 2.5.	други	13 497	
2. 	Приходи и доходи от собственост 	13 420	
3. 	Глоби, санкции и наказателни лихви 	22 000	
4. 	Други неданъчни приходи 	30	
5. 	Получени трансфери от Министерството на здравеопазването за финансиране на разходите за акушерска помощ по чл. 82, ал. 1, т. 2 от Закона за здравето (+) 	

5 700	
6. 	Получени трансфери от централния бюджет	206 430	

(2) Приема бюджета на Националната здравноосигурителна каса за 2008 г. по разходите и трансферите на обща сума 1 686 117 хил. лв., както следва:

№ по ред 	Показатели	Сума 
(в хил. лв.) 	

1	2	3	
II. 	РАЗХОДИ И ТРАНСФЕРИ – ВСИЧКО	1 686 117 	
1. 	Текущи разходи 	1 532 817 	
1.1. 	Заплати и възнаграждения за персонала, нает по трудови и служебни правоотношения	 19 960 	
1.2. 	Други възнаграждения и плащания за персонала 	1 076 	
1.3. 	Задължителни осигурителни вноски от работодатели 	4 300 	
1.4. 	Издръжка 	21 172 	
1.5. 	Здравноосигурителни плащания 	1 486 309 	
1.5.1. 	здравноосигурителни плащания за първична извънболнична медицинска помощ 	125 945 	
1.5.2. 	здравноосигурителни плащания за специализирана извънболнична медицинска помощ 	136 162 	
1.5.3. 	здравноосигурителни плащания за дентална помощ 	67 516 	
1.5.4. 	здравноосигурителни плащания за медико-диагностична дейност 	55 621 	
1.5.5. 	здравноосигурителни плащания за лекарства за домашно лечение, медицински изделия и диетични храни за специални медицински цели	295 490 	
1.5.6. 	здравноосигурителни плащания за болнична медицинска помощ 	785 575	
1.5.6.1 	в т.ч. за акушерската помощ за всички здравнонеосигурени жени	5 700 	
1.5.7. 	 - други здравноосигурителни плащания за медицинска помощ, оказана в съответствие с правилата за координация на системите за социална сигурност	20 000 	
2. 	Придобиване на нефинансови активи 	4 000 	
3. 	Резерв за непредвидени и неотложни разходи 	143 854 	
4. 	Предоставени трансфери на Националната агенция за приходите по чл. 24, т. 5 от Закона за здравното осигуряване и към бюджетни предприятия, сключили договори за извършване на медицински услуги с Националната здравноосигурителна каса	5 446 	

(3) Приема бюджета на Националната здравноосигурителна каса за 2008 г. с балансирано бюджетно салдо.
Чл. 2. Определя здравноосигурителната вноска за 2008 г. в размер 6 на сто.
Чл. 3. (1) Определя годишна стойност на разходите по чл. 1, ал. 2, ред 1.5.1 в размер 125 945 хил. лв. за следните видове първична извънболнична медицинска помощ:
1. за дейностите за капитационно заплащане, извън тези по 
т. 2 – 8, за всички задължително здравноосигурени лица с избор на лекар за първична извънболнична медицинска помощ;
2. за профилактичните прегледи на деца съгласно наредбата по 
чл. 45, ал. 2 от Закона за здравното осигуряване и за имунизациите/реимунизациите на лицата до 18-годишна възраст;
3. за прегледи на бременните и родилките до 42 дни след раждането;
4. за наблюдението на диспансеризирани лица;
5. за профилактични прегледи на лица над 18-годишна възраст;
6. за прегледите на лицата по повод на остро възникнало състояние, осъществили правото си на избор на изпълнител на първична извънболнична медицинска помощ на територията на друг здравен район;
7. за оказаната медицинска помощ в разкрити амбулатории в населено място с неблагоприятни условия и за разкрити амбулатории в обособена в областната здравна карта практика, която е била незаета през последните 6 месеца.
(2) Определя годишна стойност на разходите по чл. 1, ал. 2, ред 1.5.2 в размер 136 162 хил. лв. за следните видове специализирана извънболнична медицинска помощ, определена в наредбата по чл. 45, ал. 2 от Закона за здравното осигуряване:
1. за специализирани прегледи на лица извън т. 2 – 8;
2. за профилактични прегледи на лица до 18 години;
3. за профилактични прегледи на бременни и родилки до 42 дни след раждането;
4. за наблюдение на диспансеризирани лица;
5. за профилактични прегледи на лица с повишен риск от заболявания;
6. за участие в медицинска експертиза;
7. за физиотерапия и рехабилитация на задължително здравноосигурени лица;
8. за високоспециализирани медицински дейности.
(3) Определя годишна стойност на разходите по чл. 1, ал. 2, 
ред 1.5.3 по видове дентална помощ, определена в наредбата по чл. 45, ал. 2 от Закона за здравното осигуряване, както следва:
1. за първична дентална помощ - 66 436 хил. лв.;
2. за специализирана дентална помощ – 1080 хил. лв.
(4) Определя годишна стойност на разходите по чл. 1, ал. 2, 
ред 1.5.4 по пакети медико-диагностични дейности, определени в наредбата по чл. 45, ал. 2 от Закона за здравното осигуряване, както следва:
1. лабораторна диагностика – 28 210 хил. лв.;
2. образна диагностика – 22 670 хил. лв.;
3. обща и клинична патология – 4741 хил. лв.
(5) Определя годишна стойност на разходите по чл. 1, ал. 2, 
ред 1.5.6 съгласно определените в наредбата по чл. 45, ал. 2 от Закона за здравното осигуряване клинични пътеки, както следва:
1. за високоспециализираните медицински дейности, извършвани в лечебни заведения за болнична помощ, в лечебни заведения от специализираната извънболнична помощ с легла за краткосрочно наблюдение и лечение и в диспансери със стационар – в размер 569 хил. лв.;
2. за дейностите по клинични пътеки – в размер 760 260 хил. лв.;
3. за имплантанти или части от тях, предвидени при лечението по клинични пътеки – в размер 24 746 хил. лв.
Чл. 4. (1) Всяко тримесечие към договорите с изпълнителите на първична и специализирана медицинска помощ Националната здравноосигурителна каса определя:
1. броя на назначаваните специализирани медицински дейности в съответствие с чл. 1, ал. 2, ред 1.5.2 и чл. 3, ал. 2;
2. стойността на назначаваните медико-диагностични дейности в съответствие с чл. 1, ал. 2, ред 1.5.4 и чл. 3, ал. 4.
(2) Управителният съвет на Националната здравноосигурителна каса утвърждава ред за прилагане на ал. 1.
Чл. 5. (1) В рамките на стойностите по чл. 3, ал. 5: 
1. Националната здравноосигурителна каса определя за всяка районна здравноосигурителна каса годишна обща стойност на разходите, разпределена по месеци, за болнична медицинска помощ; 
2. районната здравноосигурителна каса определя стойността на дейностите за болнична медицинска помощ към договорите с изпълнителите на болнична медицинска помощ.
(2) Изпълнението на дейностите по ал. 1, т. 1 и 2 се контролира по месеци и се коригира на тримесечие.
(3) Стойностите по ал. 1, т. 2 и тяхното изменение по ал. 2 се утвърждават от Управителния съвет на Националната здравноосигурителна каса.
(4) За определяне на стойностите по ал. 1, т. 2 и тяхното изменение Управителният съвет на Националната здравноосигурителна каса приема правила. 
(5) Управителният съвет на Националната здравноосигурителна каса утвърждава ред за прилагане на ал. 1 – 4.
Чл. 6. Лечебните заведения, сключили договор с Националната здравноосигурителна каса, й представят годишен финансов отчет и периодични финансови отчети за изпълнението на дейностите, платени от касата, по ред, определен от нейния управителен съвет.

ДОПЪЛНИТЕЛНА РАЗПОРЕДБА
§ 1. По смисъла на този закон:
1. "Капитационни суми" са средствата, които изпълнителите на първична извънболнична медицинска помощ получават извън договорените в Националния рамков договор други плащания за извършена дейност за записаните при тях здравноосигурени лица.
2. "Преглед" е упражняване от страна на изпълнител на медицинска или дентална помощ на една или повече от дейностите съгласно наредбата по чл. 45, ал. 2 от Закона за здравното осигуряване при посещение на задължително здравноосигурено лице в амбулатория или в дома му.

ЗАКЛЮЧИТЕЛНИ РАЗПОРЕДБИ
§ 2. Преизпълнението на здравноосигурителните приходи по чл. 1, ал. 1, ред 1 до 100 на сто се разпределя за здравноосигурителни плащания по ред, определен от Управителния съвет на Националната здравноосигурителна каса, с изключение на здравноосигурителни плащания за лекарства за домашно лечение, медицински изделия и диетични храни за специални медицински цели.
§ 3. Неизпълнението на приходите и трансферите по чл. 1, ал. 1 е за сметка на централния бюджет. 
§ 4. Министерството на здравеопазването ежемесечно до края на текущия месец предоставя трансфер към бюджета на Националната здравноосигурителна каса по чл. 1, ал. 1, т. 5 в размер на поетото през месеца задължение към лечебните заведения за извършената от тях акушерска помощ по чл. 82, ал. 1, т. 2 от Закона за здравето. Дейността се заплаща при условията и по реда на Националния рамков договор. Средствата се отчитат като субсидия за осъществяване на акушерската помощ за всички здравнонеосигурени жени по чл. 1, ал. 2, ред 1.5.6.1 по бюджета на Националната здравноосигурителна каса.
§ 5. От републиканския бюджет чрез бюджета на Министерството на здравеопазването може да се получават по бюджета на Националната здравноосигурителна каса целеви субсидии по чл. 23, ал. 1, т. 9 от Закона за здравното осигуряване, извън тези по чл. 1, ал. 1 за изпълнение на задължения, които произтичат от прилагането на правила за координация на системите за социална сигурност и са за обезщетения в натура извън медицинската помощ по чл. 45 от Закона за здравното осигуряване. С извършените разходи за тези обезщетения се завишават сумите по чл. 1, 
ал. 2, редове II, 1, 1.5, 1.5.7.
§ 6. Средствата по договори за извършване на болнична помощ, сключени между разпоредители с бюджетни кредити и Националната здравноосигурителна каса, се отчитат като трансфери по чл. 1, ал. 2 , т. 4.
§ 7. Разчитането на дължимите суми в съответствие с изискванията на чл. 24, т. 5 от Закона за здравното осигуряване от бюджета на Националната здравноосигурителна каса към бюджета на Националната агенция за приходите се извършва в края на всеки календарен месец в размер 0,2 на сто върху набраните през предходния месец здравноосигурителни вноски. Средствата се отчитат като трансфери между бюджетни сметки по чл. 1, ал. 2, т. 4.
§ 8. Управителният съвет на Националната здравноосигурителна каса има право да извършва вътрешни компенсирани промени на кредитите между елементите на разходите по чл. 1, ал. 2, които не променят параметрите на утвърдения бюджет и не водят до увеличаване на предвидените средства за заплати и възнаграждения за персонала, нает по трудови правоотношения, както и на здравноосигурителните плащания за лекарства за домашно лечение, медицински изделия и диетични храни за специални медицински цели.
§ 9. Управителният съвет на Националната здравноосигурителна каса има право да извършва преразпределение на годишните стойности по чл. 3 във връзка с § 8.
§ 10. Средствата за капитационни суми на изпълнителите от първичната извънболнична медицинска помощ за лицата, за които е констатирано, че не са били осигурявани съгласно Закона за здравното осигуряване, се прехвърлят с решение на Управителния съвет на Националната здравноосигурителна каса само за здравноосигурителни плащания за дейности в първичната извънболнична медицинска помощ, в т. ч. за материално стимулиране за качество на медицинската помощ и за медицински дейности в населени места с неблагоприятни условия.
§ 11. Управителният съвет на Националната здравноосигурителна каса в случаи на значителни отклонения от равномерното разходване на средствата или на териториален дисбаланс в потреблението на медицински услуги  съгласно чл. 26, ал. 2 от Закона за здравното осигуряване има право да разходва средствата от резерва за непредвидени и неотложни разходи по чл. 1, ал. 2, т. 3 само за здравноосигурителни плащания с изключение на здравноосигурителни плащания за лекарства за домашно лечение, медицински изделия и диетични храни за специални медицински цели.
§ 12. Управителният съвет на Националната здравноосигурителна каса има право да извършва корекции по чл. 1, ал. 2, т. 4 в посока прехвърляне на кредити от здравноосигурителни плащания за болнична медицинска помощ след отчитане на средствата по договори за извършване на медицински услуги, сключени между бюджетни предприятия и Националната здравноосигурителна каса. 
§ 13. Управителният съвет на Националната здравноосигурителна каса може да вземе решение приходите от продажба на дълготрайни материални активи да се използват за придобиване на такива активи над утвърдения разход по чл. 1, ал. 2 , т. 2.
§ 14. В Закона за здравното осигуряване (обн., ДВ, бр. 70 от 1998 г.; изм. и доп., бр. 93 и 153 от 1998 г., бр. 62, 65, 67, 69, 110 и 113 от 1999 г., бр. 64 от 2000 г., бр. 41 от 2001 г., бр. 1, 54, 74, 107, 112, 119 и 120 от 2002 г., бр. 8, 50, 107 и 114 от 2003 г., бр. 28, 38, 49, 70, 85 и 111 от 2004 г., бр. 39, 45, 76, 99, 102, 103 и 105 от 2005 г., бр. 17, 18, 30, 33, 34, 59, 80, 95 и 105 от 2006 г., бр. 11 от 2007 г.; Решение № 3 на Конституционния съд от 2007 г. – бр. 26 от 2007 г.; изм. и доп., бр. 31, 46, 53 и 59 от 2007 г.) се правят следните изменения и допълнения:
1. В чл. 23, ал. 1:
а) създава се нова т. 2:
„2. трансфери за здравно осигуряване от други бюджети за осигурителните вноски на лицата по чл. 40, ал. 1, т. 4 и 8, ал. 2 и 3 от Закона за здравното осигуряване;”.
б) досегашните т. 2 – 10 стават съответно 3 – 11.
2. В чл. 26, ал. 1 т. 1 се изменя така:
„1. десет на сто от събраните приходи от здравноосигурителни вноски и трансферите за здравноосигурителни вноски от други бюджети;”.
3. В чл. 55 се създава нова ал. 3:
„(3) За 2008 г. в случаите на непостигане до 1 декември 2007 г. на съгласие по реда на този член считано от 1 януари се прилагат: 
1. правилата на Националния рамков договор за 2006 г. по
ал. 2, т. 3, 5, 7 – 11; 
2. определените от управителния съвет на Националната здравноосигурителна каса условия, на които трябва да отговарят изпълнителите на медицинска помощ, редът за сключване на договорите с тях и други условия по ал. 2, т. 2, 4 и 6.”
§ 15. Директорите на районните здравноосигурителни каси ръководят и осъществяват цялостен контрол върху плащанията в рамките на утвърдените им бюджетни сметки. 
§ 16. Изпълнението на закона се възлага на управителния съвет и на директора на Националната здравноосигурителна каса, както и на Националната агенция за приходите в частта за събиране на здравноосигурителните вноски.
§ 17. Законът влиза в сила от 1 януари 2008 г.

Законът е приет от XL Народно събрание на …………   …………… 2007 г. и е подпечатан с официалния печат на Народното събрание.

ПРЕДСЕДАТЕЛ НА
НАРОДНОТО СЪБРАНИЕ:

(Георги Пирински)

Ì  Î  Ò  È  Â  È

êúì проекта на Закон за бюджета на Националната здравноосигурителна каса за 2008 г.

Параметрите по проекта на Закон за бюджет на Националната здравноосигурителна каса (НЗОК) за 2008 г. са съставени в съответствие с възможностите на бюджетната макрорамка в частта за здравеопазване, с насоките на здравната политика и с тенденция за запазване и развитие на постигнатото равнище на здравноосигурителни услуги в страната. Предвижда се НЗОК да продължи да финансира основния пакет болнична помощ. 
В проект 2008 са предвидени следните параметри на самостоятелния бюджет на Националната здравноосигурителна каса – 1 473 986  хил. лв. приходи и трансфери, от които 967 561 хил. лв. са приходи от здравноосигурителни вноски, 470 975 хил. лв. са трансфери за други здравноосигурителни вноски и 35 450 хил. лв. са неданъчни приходи.

Предвидените разходи са в размер 1 680 671 хил. лв., от които 19 960,0 хил. лв. са разходи за възнаграждения на 2314 щатни бройки персонал.
За текуща издръжка на Централното управление на НЗОК и РЗОК са предназначени 21 172 хил. лв. разходи, в т. ч. 10 млн. лв. за издаване на европейски здравноосигурителни карти.
За здравноосигурителни плащания 1 486 309 хил. лв. разходи са разпределени, както следва:
•	първична извънболнична медицинска  помощ – 125,9 млн. лв.;
•	специализирана извънболнична медицинска помощ – 
136,2 млн. лв.;
•	дентална  помощ – 67,5 млн. лв.;
•	медико-диагностични дейности – 55,6 млн. лв.;
•	болнична помощ – 785,6 млн. лв., включително 5,7 млн. лв. за акушерска помощ в съответствие с чл. 82, ал. 1, т. 2 от Закона за здравето;
•	лекарства и медицински изделия  за домашно лечение – 
295,5 млн. лв.;
•	други здравноосигурителни плащания – 20,0 млн. лв.
С този ресурс се постигат следните политики и ефекти:
1.	Запазване оптимален баланс на дейностите в различните направления на здравноосигурителните плащания, като се увеличават средствата за дейностите, свързани с медицинската помощ, оказана в съответствие с правилата за координация на системите за социална сигурност.
2.	Финансово осигуряване на потребностите от първична извънболнична медицинска помощ на базата на въведените регулативни стандарти, което предпоставя равен достъп за всички здравноосигурени лица за остри случаи и осигуреност на оказване на специализирани и медико-диагностични дейности за диспансерно болните.
3.	Гарантиране изпълнението на дейностите от наредбата по чл. 45, ал. 2 от Закона за здравното осигуряване с ясно очертани параметри.
4.	Гарантиране на еднаква по обем медицинска помощ за всички райони на страната и усъвършенстване моделите на заплащане на болничната помощ.
5. Стимулиране доброто управление на лечебните заведения за болнична помощ, по-справедливо разпределение на средствата по лечебни заведения на основата на ясни изисквания, алгоритми и правила за осъществяване на дейността и грижа за пациентите. 
Разходите за здравноосигурителни плащания могат да бъдат увеличавани със средствата от резерва на НЗОК в съответствие с чл. 26, ал. 1 от Закона за здравното осигуряване в размер 143 853,7 хил. лв., като приоритетно те ще бъдат използвани за болнична помощ.
Предвижда се със субсидия в размер 206,4 млн. лв. от държавния бюджет да се финансира дефицитът по бюджета на НЗОК, като това ще даде възможност за запазване на наличност от 366,5 млн. лв. в Българската народна банка и ще се гарантира финансова стабилност на институцията.
С проекта на Закон за бюджета на НЗОК се дефинират годишни стойности на разходите по видове здравноосигурителни плащания.
В законопроекта се запазва законовото право на всеки да има свободен достъп до лечебните заведения на територията на цялата страна. В рамките на определените средства НЗОК ще търси възможности за увеличаване на направленията и по-справедливото им  разпределение между изпълнителите на медицинска помощ спрямо 2007 г. В областта на болничната помощ НЗОК предлага по-добре работещите и търсени лечебни заведения за болнична помощ да получат повече средства на конкурентен принцип, като всички са равнопоставени да сключват договори за работа по клинични пътеки. Ще се отчита изпълнението на дейностите на лечебните заведения през изминалите две години от работата на касата като единен финансиращ източник. Данните от обработката на софтуерните отчети на всички лечебни заведения за болнична помощ ще се съпоставят с демографската характеристика на регионите, с тяхната специфика и с търсенето на медицинска помощ на територията на цялата страна. 
Чрез Закона за бюджета на НЗОК се предлагат и промени в Закона за здравното осигуряване, които имат съществено значение за изпълнението на бюджета на НЗОК за 2008 г. Дава се възможност за постигане на съгласие по Националния рамков договор до 1 декември 2006 г., т.е. категорично не се променя, елиминира или изменя възможността за постигане на нов рамков договор с Българския лекарски съюз и Българския зъболекарски съюз. Сроковете са обвързани с необходимостта от подготовка за сключване на договори с изпълнителите на медицинска помощ считано от 1 януари 
2008 г. Паралелно са елиминирани рисковете от неподписване на Национален рамков договор. В този случай понастоящем липсва законова хипотеза, която да регламентира условията и реда за осигуряване на здравноосигурителните дейности от НЗОК, считано от 1 януари 2008 г. Текстовете бяха отменени от Конституционния съд на процедурно основание, а не по същество. По този начин се постига: 
•	гарантирано лечение на пациентите през 2008 г.;
•	справедливо заплащане и договаряне с изпълнителите на медицинска помощ в рамките на бюджета на НЗОК за 2008 г.;
•	справедливо усвояване и разпределяне на публичните средства за здравеопазване при ясни правила и механизми за обеми, цени и методика на заплащане на видовете медицинска помощ;
•	липса на напрежение сред пациенти и лекари;
•	спазване задълженията на НЗОК да осигурява лечение на чужди граждани на територията на нашата страна по силата на европейските регламенти. 
Представянето на приходната част и трансферите по бюджета на НЗОК е съобразено с указанията на Министерството на финансите във връзка с нетирането на здравноосигурителните вноски.

ÌÈÍÈÑÒÚÐ-ÏÐÅÄÑÅÄÀÒÅË:

(Сергей Станишев)